ইংল্যান্ড থেকে ফিরে আসার পর ওয়েলিংটনে বীমা পেশায় যোগ দেন। ১৯৪৯-৫০ মৌসুমে নিউজিল্যান্ডের ঘরোয়া ক্রিকেটে অকল্যান্ডের পক্ষে আরও একটি খেলায় অংশ নিয়েছিলেন তিনি। প্রতিপক্ষ ছিল টেস্টবিহীন অস্ট্রেলিয়া দল। এরপরই তিনি খেলোয়াড়ী জগৎ থেকে অবসর গ্রহণ করেন।

খেলোয়াড়ী জীবন থেকে অবসর নেয়ার পর ১৯৫৬ সালে টেস্ট আম্পায়ার হিসেবে অভিষেক ঘটে জ্যাক কাউয়ির। সর্বমোট তিনটি টেস্ট খেলা পরিচালনা করার সুযোগ হয় তার। ১৯৫৯ সালে ল্যাঙ্কাশায়ারের ল্যাঙ্কাস্টার পার্কে টেস্ট খেলায় আম্পায়ারের ভূমিকায় অবতীর্ণ হয়েছিলেন। উইকেটের অপর প্রান্তে তাকে যোগ্য সহায়তা করেন এরিক টিন্ডিল। তিনদিনের মধ্যেই ইংল্যান্ড দল ইনিংস ও ৯৯ রানে জয় পায়। খেলার উল্লেখযোগ্য দিক ছিল টেড ডেক্সটারের ১৪১ রান ও টনি লকের ৫/৩১ ও ৬/৫৩ বোলিং পরিসংখ্যান।

শীত মৌসুমে পেশাদার ফুটবলেও অংশ নেন। অকল্যান্ডের পক্ষে ১৪ মৌসুমে গোলরক্ষকের ভূমিকায় অবতীর্ণ হন। পরবর্তীকালে নিউজিল্যান্ড ফুটবল পরিচালনা পরিষদে যোগ দেন। ১৯৭২ সালে ওবিই পদবীতে ভূষিত হন। ১৯৭২ থেকে ১৯৭৮ সময়কালে ওশেনিয়া ফুটবল কনফেডারেশনের সভাপতির দায়িত্ব পালন করেন।

প্রারম্ভিক জীবন
অবসর
ইংল্যান্ড সফর
আন্তর্জাতিক ক্রিকেট